
REPUBLIKA HRVATSKA,
SISAČKO- MOSLAVAČKA ŽUPANIJA
OPĆINA JASENOVAC
JEDNISTVENI UPRAVNI ODJEL

KLASA: 112-01/26-01/01
URBROJ: 2167-11-03-26-02
Jasenovac, 09. 09. 2026.

Na temelju članka 17. i 19. stavak 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18, 112/19 i 17/25 – u daljnjem tekstu: Zakon) pročelnica Jedinstvenog upravnog odjela Općine Jasenovac, raspisuje
Javni natječaj
za prijam u službu na neodređeno vrijeme u Jedinstveni upravni
odjel Općine Jasenovac na radno mjesto : viši stručni suradnik za imovinsko pravne poslove, gospodarstvo i projekte – 1. izvršitelj/ica

Opći uvjeti za prijam u službu:	 
1.	punoljetnost,
2.	hrvatsko državljanstvo,
3.	zdravstvena sposobnost za obavljanje poslova radnog mjesta na koje se osoba prima.  

Posebni uvjeti:
1. Sveučilišni diplomski studij ili sveučilišni integrirani prijediplomski i diplomski studij ili stručni diplomski studij javne uprave, pravne, ekonomske ili humanističke struke
2. Najmanje jedna godina radnog iskustva na odgovarajućim poslovima  
3. Položen državni ispit II. razine
4. Poznavanje rada na računalu
Osoba koja ispunjava ostale uvjete, a nema položen državni ispit II. razine, može se primiti i rasporediti u službu na radno mjesto uz obvezu polaganja istog i to u roku od jedne godine od dana početka rada u službi utvrđenog rješenjem.
U službu ne mogu biti primljene osobe za koje postoje zapreke iz članka 15. i članka 16. Zakona.
Služba se zasniva na neodređeno radno vrijeme uz obvezu probnog rada u trajanju od 3 mjeseca. 
Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. 
Kandidati koji ostvaruju pravo prednosti pri zapošljavanju na temelju članka 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.). Dodatne informacije za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji ("Narodne novine" broj 121/17, 98/19, 84/21 i 156/23) mogu se pronaći na poveznici: https://branitelji.gov.hr/userdocsimages/ng/12%20prosinac/zapo%C5%A1ljavanje/popis%20dokaza%20za%20ostvarivanje%20prava%20pri%20zapo%C5%A0ljavanju.pdf

Kandidati koji ostvaruju pravo prednosti pri zapošljavanju u skladu s člankom 47. Zakona o civilnim stradalnicima iz Domovinskog rata („Narodne novine“ broj 84/21) dužan je uz prijavu na natječaj i pozivanja na to pravo, osim dokaza o ispunjavanju traženih uvjeta iz ovoga natječaja, priložiti i sve potrebne dokaze navedene na mrežnoj stranici Ministarstva hrvatskih branitelja naznačeni na sljedećoj poveznici: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf 

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dokazuju to rješenjem ili potvrdom o priznatom statusu iz koje je vidljivo to pravo.
Kandidati koji ostvaruju pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog Natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.).
Kandidat pripadnik nacionalne manjine koji se poziva na pravo prednosti prilikom zapošljavanja na temelju članka 22. Ustavnog zakona o pravima nacionalnih manjina, uz prijavu na natječaj, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.
Uz vlastoručno potpisanu prijavu na natječaj kandidati su dužni priložiti sljedeće priloge: 
a) životopis,
b) dokaz o hrvatskom državljanstvu (preslika domovnice, osobne iskaznice ili putovnice),
c) dokaz o stručnoj spremi (preslika diplome kojom se potvrđuje ispunjavanje uvjeta stupnja  
    obrazovanja (stručne spreme) i struke određene ovim Natječajem),
d) dokaz o radnom iskustvu na odgovarajućim poslovima (ugovor o radu ili rješenje o 
    rasporedu ili potvrda poslodavca iz koje je vidljivo da je ostvareno radno iskustvo na  
    poslovima odgovarajuće stručne spreme i struke), 
e) dokaz o ukupnom radnom iskustvu (preslika potvrde ili elektronički zapis o podacima   
    evidentiranim u matičnoj evidenciji Hrvatskog zavoda za mirovinsko osiguranje), 
f) uvjerenje da se protiv kandidata ne vodi kazneni postupak, ne starije od 6 (šest) mjeseci od 
   dana objave ovog Natječaja,
g) vlastoručno potpisana izjava da za prijam u službu ne postoje zapreke iz članka 15. i 16. 
     Zakona,
i) dokaz o položenom državnom ispitu II. razine
j) dokaz o poznavanju rada na računalu (svjedodžba, potvrda, pisana izjava kandidata i slično)

Isprave se mogu priložiti u neovjerenim preslikama te će izabrani kandidat predočiti izvornik isprava.
Urednom prijavom smatra se vlastoručno potpisana prijava koja sadrži sve podatke i priloge navedene u Natječaju.
Osoba koja nije podnijela pravodobnu i urednu prijavu ili ne ispunjava formalne uvjete iz Natječaja, ne smatra se kandidatom prijavljenim na Natječaj.
S kandidatima prijavljenim na natječaj koji ispunjavaju formalne uvjete iz javnog natječaja provest će se testiranje i intervju radi provjere znanja i sposobnosti bitnih za obavljanje poslova radnog mjesta za koje se primaju.
Ako kandidat ne pristupi prethodnoj provjeri znanja, smatra se da je povukao prijavu na Natječaj.
Pisane prijave na natječaj, vlastoručno potpisane od strane podnositelja prijave, s navedenom kontakt adresom i telefonskim brojem te s dokazima o ispunjavanju uvjeta, dostavljaju se u roku od 8 dana od objave javnog natječaja u Narodnim novinama na adresu: 
Općina Jasenovac, Trg kralja Petra Svačića 19, 44324 Jasenovac, s naznakom: »Javni natječaj za prijam u službu – viši stručni suradnik za imovinsko pravne poslove, gospodarstvo i projekte – NE OTVARAJ«.
Opis poslova i podaci o plaći radnog mjesta, način obavljanja prethodne provjere znanja i sposobnosti kandidata, područje provjere, te pravni i drugi izvori za pripremanje kandidata za provjeru navedeni su na mrežnoj stranici www.općina-jasenovac.hr
Za kandidate prijavljene na javni natječaj, koji ispunjavaju formalne uvjete javnog natječaja, provest će se prethodna provjera znanja, vještina i sposobnosti testiranjem (pisanim putem) i razgovorom (intervjuom) povjerenstva s kandidatom. Ako kandidat ne pristupi prethodnoj provjeri znanja i sposobnosti smatra se da je povukao prijavu na javni natječaj. 
Na web-stranici Općine Jasenovac (https://www.opcina-jasenovac.hr) naveden je opis poslova te podaci o plaći za radno mjesto koje se popunjava. Na web-stranici i na oglasnoj ploči Općine Jasenovac bit će objavljen popis kandidata koji ispunjavaju formalne uvjete te mjesto i vrijeme održavanja prethodne provjere znanja i sposobnosti, najmanje pet dana prije održavanja provjere.
Kandidat koji bude izabran dužan je dostaviti uvjerenje o zdravstvenoj sposobnosti prije donošenja rješenja o prijmu.
Sukladno Općoj uredbi o zaštiti podataka (EU 2016/679 – u daljnjem tekstu: Uredba) i Zakonu o provedbi opće uredbe o zaštiti podataka („Narodne novine“ broj 42/18), Općina Jasenovac kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe.
Osobe koje podnesu nepravovremene ili nepotpune prijave na javni natječaj ili ne ispunjavaju formalne uvjete javnog natječaja ne smatraju se kandidatima prijavljenim na javni natječaj te će o tome biti pisano obaviješteni.
Prijavom na natječaj kandidati pristaju da se njihovi osobni podatci objave na mrežnoj stranici Općine Jasenovac u svrhu objave rezultata i poziva na testiranje.
Rješenje o prijmu u službu izabranog kandidata dostavlja se javnom objavom na mrežnim stranicama Općine Jasenovac u roku 60 dana od isteka roka za dostavu prijava.

